CELEX: C2007/020/01
Language: da
Date: 2007-01-27 00:00:00
Title: Sag C-455/06: Anmodning om præjudiciel afgørelse indgivet af College van Beroep voor het bedrijfsleven (Nederlandene) den 14. november 2006 — Heemskerk BV en BV mod Firma Schaap tegen Productschap Vee en Vlees

27.1.2007   
            
            
               DA
            
            
               Den Europæiske Unions Tidende
            
            
               C 20/2
            
         Anmodning om præjudiciel afgørelse indgivet af College van Beroep voor het bedrijfsleven (Nederlandene) den 14. november 2006 — Heemskerk BV en BV mod Firma Schaap tegen Productschap Vee en Vlees
   (Sag C-455/06)
   (2007/C 20/02)
   Processprog: nederlandsk
   Den forelæggende ret
   College van Beroep voor het bedrijfsleven
   Parter i hovedsagen
   
      Sagsøger: Heemskerk BV en BV v/h Firma Schaap
   
      Sagsøgt: Productschap Vee en Vlees
   Præjudicielle spørgsmål
   
               1a.
            
            
               Er en forvaltningsmyndighed kompetent til under fravigelse af embedsdyrlægens erklæring, jf. artikel 2, stk. 2, i forordning (EF) nr. 615/98 (1), at beslutte, at den dyretransport, som embedsdyrlægens erklæring vedrører, ikke er i overensstemmelse med de betingelser, der følger af bestemmelserne i direktiv 91/628/EØF (2)?
            
         
               1b.
            
            
               Såfremt spørgsmål 1a besvares bekræftende:
               Gælder der i henhold til fællesskabsretten særlige betingelser for forvaltningsmyndighedens udøvelse af denne kompetence, og i bekræftende fald hvilke?
            
         
               2.
            
            
               Såfremt spørgsmål 1 besvares bekræftende:
               Skal en forvaltningsmyndighed i en medlemsstat ved vurderingen af, om der består et krav på restitution, for eksempel som bestemt i forordning (EF) nr. 800/1999 (3), besvare spørgsmålet, om en transport af levende dyr overholder dyrevelfærdsbestemmelserne i fællesskabsforskrifterne, på grundlag af de i medlemsstaten gældende krav eller på grund af de krav, der gælder i den stat, som er flagstat for det skib, hvormed de levende dyr transporteres, og som har udstedt en autorisation for dette skib?
            
         
               3.
            
            
               Forpligter fællesskabsretten til prøvelse af egen drift — det vil sige prøvelse på grundlag af anbringender, der falder uden for dem, der er fremført under tvisterne — på grundlag af anbringender, der er udledt af forordning (EF) nr. 1254/1999 (4) og forordning (EF) nr. 800/1999?
            
         
               4.
            
            
               Skal ordene »dyrevelfærdsbestemmelserne i fællesskabsforskrifterne overholdes« i artikel 33, stk. 9 i forordning (EF) nr. 1254/1999 fortolkes således, at såfremt det fastslås, at et skib under transporten af levende dyr var så tungt lastet, at den i henhold til de relevante velfærdsbestemmelser tilladte lastning af skibet blev overskredet, er dyrevelfærdsbestemmelserne i fællesskabsforskrifterne kun overtrådt med hensyn til det antal dyr, hvormed den tilladte lastning er overskredet, eller må det antages, at disse bestemmelser er overtrådt med hensyn til samtlige transporterede levende dyr?
            
         
               5.
            
            
               Medfører den effektive gennemførelse af fællesskabsretten, at princippet om, at en person, der anlægger en sag, ikke ved at anlægge denne sag må sættes i en ringere stilling end den, som han ville have været i uden at have anlagt denne sag — et princip, som er forankret i de nederlandske processuelle bestemmelser i forvaltningssager — må vige ved en prøvelse af egen drift på grundlag af fællesskabsrettens bestemmelser?
            
         
      (1)  Kommissionens forordning (EF) nr. 615/98 af 18.3.1998 om særlige gennemførelsesbestemmelser for ordningen med eksportrestitutioner for så vidt angår kvægs velfærd under transport (EFT L 82, s. 19).
   
      (2)  Rådets direktiv 91/628/EØF af 19.11.1991 om beskyttelse af dyr under transport og om ændring af direktiv 90/425/EØF og 91/496/EØF (EFT L 340, s. 17).
   
      (3)  Kommissionens forordning (EF) nr. 800/1999 af 15.4.1999 om fælles gennemførelsesbestemmelser for eksportrestitutioner for landbrugsprodukter (EFT L 102, s. 11).
   
      (4)  Rådets forordning (EF) nr. 1254/1999 af 17.5.1999 om den fælles markedsordning for oksekød (EFT L 160, s. 21).